Բեթմեն (ֆիլմ, 2022)

«Բեթմեն» (անգլ.՝ The Batman), ամերիկյան սուպերհերոսական ֆիլմ, որը հիմնված է DC Comics հրատարակչության համանուն կոմիքսների վրա։ Ֆիլմը թողարկվելու է Warner Bros. ընկերության կողմից։ Եվ դա լինելու է Բեթմենի մասին բոլոր ֆիլմերի ամբողջությունը։
Ֆիլմը DC-ի ընդարձակ տիեզերքի շարքի տասներորդ ֆիլմն է, սակայն դեռևս կապված չէ հիմնական տիեզերքի հետ։ Ֆիլմի ռեժիսորը և սցենարիստը Մեթ Ռիվզն է, իսկ գլխավոր դերում հանդես է գալիս Ռոբերտ Փեթինսոնը։


== Դերասանական կազմ ==


== Արտադրություն ==


=== Զարգացում ===
2014 թվականի հոկտեմբերին Warner Bros.-ը հայտարարել է, որ մշակման մեջ է գտնվում Բեթմենի մասին ֆիլմը, որի դերը կրկին կատարելու է Բեն Աֆլեքը։ 2015 թվականի հուլիսին հաղորդվել է, որ Աֆլեքը ստուդիայի հետ բանակցություններ է վարում ֆիլմի բեմադրության և Ջեֆ Ջոնսի հետ սցենարը համատեղ գրելու շուրջ։ «Բեթմենն ընդդեմ Սուպերմենի։ Արդարության արշալույսին» ֆիլմի թողարկումից հետո WME գործակալության ղեկավար Պատրիկ Ուայթսելը հաստատել է, որ Աֆլեքը Բեթմենի մասին սոլո ֆիլմի համար սցենար է գրել և ներկայում այն դիտարկում են ստուդիան DC-ի հետ միասին։ 2016 թվականի մայիսին Ջերեմի Այրոնսը հաստատել էր, որ ինքը հայտնվելու է Խավարի ասպետի մասին ֆիլմում։ Սան Դիեգոյի Comic-Con-ում 2016 թվականի հուլիսին պաշտոնապես հաստատվել է, որ Աֆլեքը դառնալու է ֆիլմի ռեժիսորը։ 2016 թվականի օգոստոսին սոցիալական ցանցերում Աֆլեքի էջերից մեկում ցուցադրվել էր Դեստրոուկի կերպարը։ 2016 թվականի սեպտեմբերի 8-ին Ջեֆ Ջոնսը հաստատել է, որ Ջո Մանգանելոն խաղալու է վարձկան Սլեյդ Ուիլսոնի դերը, որը, հնարավոր է, դառնա ֆիլմի գլխավոր չարագործը։
2016 թվականի հոկտեմբերի սկզբին Աֆլեքը հայտարարել է, որ ֆիլմի ենթադրյալ անվանումը լինելու է «Բեթմեն»։ 2016 թվականի դեկտեմբերին Աֆլեքը Variety-ին տված հարցազրույցում հաստատել է, որ ֆիլմը նկարահանելու են 2017 թվականի գարնանը։ Ավելի ուշ նույն ամսին Գրեգ Սիլվերմանը, որը պատասխանատու է Warner Bros. ստուդիայի ֆիլմերի արտադրության համար, հայտարարել է, որ ֆիլմը պետք է ակնկալել 2018 թվականին։ Ավելի ուշ 2017 թվականի հունվարին, Աֆլեքը հայտարարել է, որ հեռանում է տնօրենի պաշտոնից իր դերի վրա կենտրոնանալու համար։ Նա շարունակել է հանդես գալ որպես ֆիլմի սցենարիստ, պրոդյուսեր և գլխավոր դերասան։ Բացի այդ, ռեժիսորի հրաժարականին դրդել է «Գիշերվա օրենքը» ֆիլմի ձախողումը»։
2017 թվականի փետրվարի վերջին Warner Bros. հայտարարել է, որ ֆիլմը կոչվելու է «Բեթմեն», և որ Մեթ Ռիվզը պաշտոնապես հաստատվել է ֆիլմի ռեժիսորի և պրոդյուսերի պաշտոնում։ Հունիսին Ռիվզը հայտնել է, որ ֆիլմը ցույց կտա Բեթմենի դետեկտիվ տարբերակը՝ հզոր շեշտադրմամբ աշխարհի տեսլականի վրա։ Հուլիսին Ռիվսը հաստատել է, որ սցենարը վերագրվել է իր ոճին և ֆիլմի տեսությանը։ 2019 թվականի հունիսին հայտնի է դարձել, որ գլխավոր դերակատարը լինելու է Ռոբերտ Փեթինսոնը։


=== Քասթինգ ===
2019 թվականի հունվարին հայտարարվել է, որ Բեն Աֆլեքը չի վերադառնալու Բեթմենի դերին։ Նույն տարվա մայիսին հայտնի է դարձել, որ Բեթմենի դերը կատարելու է Ռոբերտ Փեթինսոնը։ Սեպտեմբերին հայտնի է դարձել, որ Ջեֆրի Ռայթը դիտարկվում է Ջեյմս Գորդոնի դերի համար։ Հոկտեմբերին ֆիլմին միացել է Զոի Քրավիցը Կատու կնոջ դերում, նաև Փոլ Դանոն Հանելուկասացի դերում։ Նույն ամսին Ջեֆրի Ռայթը պաշտոնապես միացել է ֆիլմին Ջեյմս Գորդոնի դերում։ Նոյեմբերին հայտնի է դարձել, որ Քոլին Ֆարելը և Էնդի Սերկիսը բանակցում են ֆիլմում Պինգվինի և Ալֆրեդ Փենիուորտի դերերի հետ համար, մինչդեռ Ջերեմի Սթրոնգը հրաժարվել է Երկերեսանի դերից։


=== Նկարահանումներ ===
Ֆիլմի նկարահանումները սկսվել են 2020 թվականի ապրիլի 6-ին Լոնդոնում։


== Թողարկում ==
Ֆիլմը վարձույթ դուրս կգա 2021 թվականի հոկտեմբերի 1-ին։ Սկզբում պրեմիերան նախատեսված է եղել 2021 թվականի հունիսի 25-ին, սակայն այն հետաձգվել է COVID-19 համավարակի պատճառով։


== Ծանոթագրություններ ==